hu hu hu fr hu hu hu en hu hu ca hu eu hu hu en hu en hu en hu en hu en hu en hu en hu en hu en hu en hu hu en hu hu hu hu hu hu hu hu hu hu fr en hu hu hu hu hu en hu en hu hu eo
Miért tetszenek a gyerekeknek az állatos mesék? – Kicsi Tacsi kalandjai
Az óvodás gyerekek kedvelik az állatos történetek, gondoljunk csak a Bogyó és Babóca, a Mazsola és Tádé vagy a Kisvakond sikerére! De vajon mi a titkuk ezeknek a meséknek?
Ezeknek a történeteknek a főszereplői általában olyan kedves kis állatok, amiket a gyerekek jól ismernek és szeretnek, mint például a kutyus, a cica, a katica, a csiga, a malac stb.
Amikor mesélni kezdtem az újszülött kislányomnak, még egy macilány volt a történeteim főszereplője. Ez egészen addig tartott, amíg - a kislányom 2 éves kora körül - ki nem derült, hogy ő bizony nem a medvékért, hanem a kutyákért rajong. Azok közül is különösen a tacskókért. Így lett közös meséink főszereplője Kicsi Tacsi, és így árasztották el a polcunkat a kutyás mesekönyvek és a különböző méretű és színű tacskó plüssök.
Beszélő állatok a mesében
Az állatos meséknek az a jellemzője, hogy a szereplői állatok ugyan, de ember módjára viselkednek: beszélnek, ruhát hordanak, emberi ételeket esznek, ágyban alszanak stb. Ez a felnőttek számára esetleg furcsa lehet, de a kisgyerekeknek teljesen természetes.
Mikor megjelent a Kicsi Tacsi kalandjai mesekönyvem, egy kedves Olvasóm azt írta nekem, hogy nagyon tetszenek neki a meséim, de nem érti, hogy miért éppen egy tacskó a főszereplőjük, miért nem kisgyerek, és főleg: miért visel pelenkát??? Nos, erre csak azt tudom mondani, hogy ne egy felnőtt fejével/szemével olvassuk a meséket! Ezek a történetek gyerekeknek szólnak, és ők csodálatosan tudnak azonosulni egy olyan szereplővel, mint Kicsi Tacsi, aki kicsi, esetlen, pelenkás és mindig pont olyan hétköznapi kalandokba keveredik, mint a mai gyerekek. Ezért Kicsi Tacsi a főszereplőm és nem például Kicsi Karcsi.
Ismerős élethelyzetek a mesében
A kisgyerekek szeretik az olyan történeteket, ahol a szereplők számukra ismerős élethelyzetekbe kerülnek, illetve a saját életük eseményei történnek meg velük is pl. óvodába mennek, pocsolyában ugrálnak, bevásárolnak az anyukájukkal stb.
Óvodás korban a gyerekek még igénylik, hogy egymás után többször is elmeséljék nekik ugyanazt a mesét. A szülők számára idegesítő lehet, ha a szöveget már kívülről fújják, de a gyerekeknek az ismétlés biztonságot nyújt, és meg is nyugtatja őket.
Nyugodtan meséljünk hát a gyermekünknek Mazsolát, Bogyó és Babócát, vagy éppen Kicsi Tacsi kalandjait annyiszor, ahányszor csak kérik! Ha tehetjük, válasszunk olyan mesét, aminek a szereplőit a gyermekünk ismeri és szereti! És ne feledjük, az ember módjára viselkedő állatok csak számunkra, felnőttek számára furcsák, a gyerekek imádják őket!
Tags : állatmese állatmesék állatos esti mese állatos mese esti mese kicsi tacsi kalandjai kutyás mese mese mese 2022 mese gyerekeknek mese kicsiknek mese olvasás mese ovisoknak mesehallgatás mesék 2022 mesék gyerekeknek mesélés mesélj otthon mesélni jó online mese rövid esti mesék rövid mese tacsi tacsimese tacskó tacskós mese
PreviousNincsen nyár szúnyogok nélkül?
Miért tetszenek a gyerekeknek az állatos mesék?
Nincsen nyár szúnyogok nélkül?
Pünkösd jégesővel – avagy egy újabb kalandos Kicsi Tacsi mese
Mesekönyv egy dackorszakos tacskókölyökről
© 2020 Anyatacsi Blog | PopularFX Theme
Ez a weboldal sütiket használ. Az Uniós jogszabályok értelmében kérem, engedélyezze a sütik használatát, vagy zárja be az oldalt! További információ Engedélyezem
A süti beállítások ennél a honlapnál engedélyezett a legjobb felhasználói élmény érdekében. Amennyiben a beállítás változtatása nélkül kerül sor a honlap használatára, vagy az "Elfogadás" gombra történik kattintás, azzal a felhasználó elfogadja a sütik használatát.